दिल्ली में पुख्ता महिला सुरक्षा के इंतजाम की मांग को लेकर आम आदमी पार्टी महिला संगठन की दिल्ली इकाई की पदाधिकारी बुधवार को गृह मंत्रालय पहुंच गईं। दिल्ली महिला संगठन की अध्यक्षा रिचा पांडे मिश्रा के साथ प्रदेश उपाध्यक्ष एवं प्रदेश सचिव भी मौजूद रहीं।
AAP महिला संगठन ने आज श्री राजनाथ सिंह जी को ज्ञापन दिया। दिल्ली में महिला सुरक्षा को मज़बूती देने के लिए ५ सुझाव दिए। @rajnathsingh @LtGovDelhi @DelhiPolice @ArvindKejriwal @AapKaGopalRai pic.twitter.com/wJ1maJ7QsD
— Richa Pandey Mishra (@richapandey) November 15, 2017
आम आदमी पार्टी के महिला संगठन की अध्यक्षा रिचा पांडे मिश्रा ने कहा कि ‘इस वक्त दिल्ली में महिलाओं की सुरक्षा बेहद कमजोर है। हम गृह मंत्री श्री राजनाथ सिंह से यह गुज़ारिश करने आए हैं कि वो दिल्ली में महिलाओं की सुरक्षा को गंभीरता से लें और उसका स्थाई समाधान निकालें। हमने निम्नलिखित मांगे उनके सामने रखी हैं –
1. दिल्ली में महिला थानों की स्थापना की जाए
2. पुलिस फोर्स का 33 प्रतिशत महिलाओं के लिए लगाई जाए
3. स्पेशल टास्क फोर्स को और ज़्यादा पारदर्शी बनाया जाए
4. महिलाओं के खिलाफ हुए अपराध के मामले में स्पीडी ट्रायल होना सुनिश्चित किया जाए
5. महिला सुरक्षा को ध्यान में रखते हुए थाना लेवल कमिटी का निर्माण फिर से किया जाए जिसे आपकी सरकार ने फ़िलहाल ख़त्म किया हुआ है।
bho_Deva hin_Deva sna_Latn hin_Deva hin_Deva hin_Deva hin_Deva hin_Deva hin_Deva